Schnauzer kerdil

***Schnauzer'' kerdil''', ***schnauzer* katik*', atau **''schnauzer'' kecil** ialah satu baka anjing kecil Jerman daripada jenis *[[schnauzer]]*. Ia berasal dari Jerman pada lewat abad kesembilan belas. Ia mungkin telah dikembangkan daripada spesimen-spesimen terkecil ''schnauzer'' sederhana, atau silangan antara *schnauzer* sederhana dengan baka lebih kecil seperti pincer monyet, pincer kerdil, dan pudel, kerana para peladang membiakbakakan anjing kecil yang merupakan anjing pemburu tikus cekap. Ia diperihalkan sebagai anjing "galak" namun suka menyendiri, dengan kecenderungan penjagaan baik tanpa pembawaan sesetengah anjing pengawal untuk menggigit. *Schnauzer* kerdil diiktiraf dengan empat warna di peringkat antarabangsa: hitam legam, hitam dan perak, lada dan garam, dan putih.

Ia merupakan baka *schnauzer* paling popular dan kekal sebagai salah satu baka anjing paling popular di seluruh dunia, terutamanya kerana perangainya dan saiz agak kecilnya. Setakat tahun 2022, ia merupakan baka ke-17 paling popular di Amerika Syarikat.

## Sejarah
Asal usul nama baka, atau waktu permulaan penggunaannya, tidak diketahui. Perkataan bahasa Jerman *Schnauze* memaksudkan muncung, sementara kedua-dua *Schnauz* dan *Schnauzbart* memaksudkan 'misai walrus'. Perkataan *Schnauzer* muncul dalam *Bilder und Sagen aus der Schweiz* karya Jeremias Gotthelf, yang diterbitkan pada tahun 1842. 'Schnauz' ialah nama umum untuk anjing – beberapa ekor anjing dengan nama ini ditunjukkan di Elberfeld pada tahun 1880. Dalam pertunjukan anjing antarabangsa ketiga oleh Verein zur Veredelung der Hunderassen di Hanover pada tahun 1879, seekor anjing bernama 'Schnautzer' mendapat tempat pertama dalam kelas *Rauche Pinscher* atau pincer berbulu dawai.

*Schnauzer* – katik, piawai, dan gergasi – berasal dari Jerman selatan; ketiga-tiganya mengongsi sejarah bersama dengan pincer katik dan pincer Jerman. Anjing jenis ini – kedua-dua berbulu kasar dan berbulu licin dan daripada pelbagai saiz – secara tradisional dibela sebagai anjing pedati atau sebagai anjing kandang kuda dan kadang-kadang dikenali sebagai *Stallpinscher* ("pincer kandang kuda"); ia merupakan anjing pemburu tikus berkemampuan. Anjing daripada kedua-dua jenis lapis bulu dikenali sebagai "*Pinscher*" dan berasal daripada zuriat sama; anak-anak anjing berbulu kasar dan berbulu licin boleh hadir dalam perinduk sama. Jenis berbulu kasar, yang kemudiannya menjadi *schnauzer*, juga dikenali sebagai *Rattler* ("[anjing] pemburu tikus") atau *Rattenfänger* ("penangkap tikus").

Pada tahun 1880, pincer dicatatkan dalam Deutschen Hundestammbuch ("Buku Pembaka Anjing Jerman"), iaitu buku pembaka bagi Verein zur Veredelung der Hunderassen, dan piawaian baka pertama dirangka. Pelbagai warna diperihalkan untuk jenis berbulu kasar, termasuk kelabu besi, perak kelabu, kuning kelabu, kuning jagung, dan kuning karat. Sebuah ilustrasi oleh Jean Bungartz dalam *Der Luxushund*, yang diterbitkan pada tahun 1888, menunjukkan kedua-dua pincer berbulu kasar bersaiz piawai dan bersaiz katik (*Rauhhaariger Pinscher und Rauhhaariger Zwergpinscher*). Pada tahun 1895,  memerihalkan lima keragaman pincer – pincer berbulu kasar dan berbulu licin, pincer katik berbulu kasar dan berbulu licin, dan pincer monyet. Juga pada tahun 1895, sebuah persatuan baka, Pinscherklub, ditubuhkan untuk kedua-dua jenis, kedua-dua berbulu kasar dan berbulu licin. Sebuah lagi persatuan, Schnauzerklub München, dibentuk di Munich pada tahun 1907 oleh para pembiak baka *Mittelschnauzer* ("*schnauzer* sederhana"). Pada tahun 1917, dengan edisi keenam bagi buku pembaka, nama bagi baka berbulu kasar diubah secara rasmi daripada *rauhaariger Pinscher* kepada *Schnauzer*. Pada tahun 1918, Pinscherklub dan Schnauzerklub München bergabung untuk membentuk Pinscher-Schnauzer-Verband, yang, pada tahun 1921, mengubah namanya kepada Pinscher-Schnauzer-Klub 1895 e.V. yang masih terpakai sampai sekarang.

*Schnauzer* katik diterima secara muktamad oleh Persekutuan Kinologi Antarabangsa pada tahun 1955. Dalam tempoh lima belas tahun dari tahun 2010 hingga tahun 2024, pendaftaran tahunan di Jerman berbeza-beza antara 608 dengan 1,151 – purata tahunan sebanyak 893 – untuk sejumlah 13,397, atau betul-betul kurang daripada 12% daripada jumlah hampir-hampir 1.13 juta ekor anjing yang didaftarkan dalam tempoh lima belas tahun itu. Dalam bancian yang diterbitkan oleh Persekutuan Kinologi Antarabangsa pada tahun 2013, *schnauzer* katik tersenarai sebagai baka kesepuluh paling berdaftar di seluruh dunia, dengan 45,263 ekor daripada sejumlah 2,276,864 ekor anjing; data dibekalkan oleh anggota persekutuan dan juga oleh kelab kenel di Amerika Syarikat, di Australia, di Kanada, di New Zealand, dan di United Kingdom.

Sebilangan kecil *schnauzer* katik dieksport ke Amerika Syarikat pada tahun 1924. Pada tahun 1925, Wire-Haired Pinscher Club of America dimulakan, meliputi kedua-dua *schnauzer* piawai dan *schnauzer* katik; pada tahun 1933, kelab itu terbahagi kepada dua buah kelab berasingan, salah sebuah daripadanya merupakan American Miniature Schnauzer Club.

## Ciri
Ia merupakan anjing kecil: menurut piawaian baka antarabangsa, ketinggian pada paras kelasa untuk kedua-dua jantan dan betina berkisar dalam lingkungan , dengan berat badan dalam julat ; berat paling lazim tergolong dalam julat . Apabila dipandang dari sisi, garis luar tubuhnya adalah agak-agak berbentuk segi empat sama – panjang tubuh adalah hampir – atau sama – dengan ketinggian pada paras kelasa.

Ia mempunyai lapis bulu ganda dengan bulu luaran mirip dawai dan lapis bulu bawah lembut. Dalam gaya pangkasan pertunjukan, lapis bulu dikekalkan pendek pada tubuh, tetapi bulu pada telinga, tungkai, perut, dan muka dikekalkan. Warna bulu yang diiktiraf merupakan hitam, lada dan garam, hitam dan perak, dan putih metah; pewarnaan lada dan garam melibatkan kehadiran belang cahaya warna hitam, kelabu, dan perak pada helaian bulunya yang memudar menjadi kelabu atau perak pada kening, misai, bawah tubuh, dan tungkai.

*Schnauzer* bercirikan kepala segi empat tepat dengan janggut lebat, misai, dan kening; gigi yang bertemu dalam "gigitan gunting"; mata bujur dan berwarna gelap; dan telinga semula jadi berbentuk v, terlipat ke hadapan (apabila terpotong, telinga menghala lurus ke atas dan tiba di hujung tajam). Ekornya secara semula jadi nipis dan pendek dan mungkin terpotong (jika diizinkan). Ia juga mempunyai tungkai hadapan sangat lurus dan tegar dan kaki yang pendek dan bulat (yang dipanggil "kaki kucing") dengan tapak tebal dan hitam.

Pemotongan ekor dan telinga telah menjadi amalan kontroversi, terutamanya untuk anjing bukan pekerja dan kini haram atau terbatas di sebilangan negara di seluruh dunia, termasuk United Kingdom dan Australia.

### Kontroversi lapis bulu putih Amerika Utara
Putih ialah salah satu daripada empat keragaman warna bagi *schnauzer* kerdil yang buat masa ini diiktiraf oleh Persekutuan Kinologi Antarabangsa. Walau bagaimanapun, warna ini tidak diterima untuk pertunjukan pengakuran oleh American Kennel Club dan Canadian Kennel Club. Kontroversi bersangkut pada asal usul variasi putih yang dipertikaikan, iaitu sama ada warna ini terkandung di dalam gen pada baka diiktiraf yang pada asalnya, atau sama ada warna ini merupakan hasil daripada pengubahsuaian berikutnya. Memandangkan selebih dua jenis *[[schnauzer]]* tidak pernah terdapat dalam variasi putih dan piawaian Jerman asli tidak pernah menyertakan putih sebagai warna yang boleh diterima, American Miniature Schnauzer Club memilih untuk tidak mengiktiraf putih.


Schnauzer nain noir.jpg|Hitam
Miniature Schnauzer on grass, Short Summer Cut (Named "Fox" or "Mr. Sir").jpg|Garam dan lada
Цвергшнауцер белый.jpg|Putih


## Perangai
Piawaian baka American Kennel Club memerihalkan perangai "berwaspada dan bersemangat, namun patuh kepada perintah ... ramah, cerdas, dan bersedia untuk menggembirakan... tidak pernah terlebih agresif atau takut". Biasanya mudah dilatih, ia cenderung untuk menjadi anjing pengawal cemerlang dengan naluri kewilayahan baik, tetapi lebih cenderung untuk menyalak berbanding dengan menggigit. Ia kerap menjauhi orang asing sehingga tuan rumah mengalu-alukan tetamu, kemudian ia biasanya sangat mesra dengan tetamu berkenaan. Walaupun *schnauzer* katik termasuk dalam Kumpulan Terier di Amerika Utara (oleh sebab latar belakang dalam penangkapan tikus), ia tidak mempunyai keleluhuran bersama dengan terier dari Great Britain, dan, berbanding dengan terier itu, mempunyai keperibadian berbeza, iaitu keperibadian lebih santai, patuh, ramah, dan kurang agresif terhadap anjing lain.

Stanley Coren menilai *schnauzer* katik sebagai yang ke-12 daripada 140 baka dalam buku beliau *[[The Intelligence of Dogs]]* (2006). Coren mengelompokkan baka ini sesama "anjing pekerja cemerlang". Tambahan pula, pakar yang dihubungi oleh Coren meletakkan *schnauzer* katik sebagai baka kelima antara 15 baka teratas dalam keupayaan salakan anjing pengawal.

## Kesihatan
Sebuah kajian United Kingdom mendapati jangka hayat sebanyak 13.3 tahun untuk baka ini, angka yang lebih tinggi daripada purata 12 tahun untuk baka silang. Sebuah kajian di Jepun untuk data perkuburan haiwan peliharaan mendapati jangka hayat sebanyak 13.4 tahun, yang kurang darupada purata keseluruhan 13.7 tahun dan purata 15.3 tahun untuk baka silang yang lebih ringan daripada 10 kg.

Sebuah kajian Jepun mendapati predisposisi ketara terhadap mukosele pundi hempedu untuk *schnauzer* katik dengan nisbah kemungkinan 5.23.

Sebuah kajian Amerika Utara mendapati bahawa baka ini cenderung terhadap pirau portosistemik kongenital, dengan 1% daripada jumlah *schnauzer* katik yang menghidap keadaan ini berbanding dengan 0.05% untuk anjing baka kacuk.

*Schnauzer* katik juga terdedah kepada penyakit von Willebrand (vWD). vWD pada anjing ialah kecelaruan perdarahan terwaris yang berlaku oleh sebab kekurangan kualitatif atau kuantitatif bagi faktor von Willebrand (vWF), iaitu protein multimerik yang diperlukan untuk lekatan platelet.

Baka ini cenderung terhadap dermatitis atopi.

Sindrom komedo *schnauzer* ialah sejenis kecacatan pengkeratinan folikel yang terdapat secara eksklusif pada *schnauzer* kerdil yang serupa dengan nevus komedonikus pada manusia. Keadaan ini bercirikan bebintik hitam kecil yang membentuk pada spina dorsal (belakang) anjing berkenaan. Keadaan ini dipercayai disebabkan oleh kecacatan perkembangan terwaris pada folikel bulu, yang menyebabkan pengkeratinan abnormal dan akhirnya pembentukan komedo, pempalaman folikel, dan folikulitis bakteria sekunder yang membawa kepada alopesia dan kerakan.

## Catatan

## Rujukan